पाएं अपने शहर की ताज़ा ख़बरें और फ्री ई-पेपरडाउनलोड करें
18 साल से अधिक उम्र के लोगों का कोरोना टीकाकरण आखिरकार बुधवार से शुरू हो जाएगा। लेकिन उम्मीद के मुताबिक वैक्सीन जिले को नहीं मिली। ऐसे में फिलहाल सिर्फ झाबुआ में इस आयु वर्ग के लिए टीके लगाने की शुरुआत की जा रही है। जिले को 1500 डोज कोवैक्सीन के मिले हैं।
इतने ही टीकों से सप्ताहभर से ज्यादा समय तक टीकाकरण करना है। बुधवार को झाबुआ में 100 लोगों का टीकाकरण होगा। हालांकि 45 साल से अधिक उम्र के लोगों का टीकाकरण पहले की तरह चलता रहेगा। बुधवार को इस आयु वर्ग के टीकाकरण के लिए 90 सेशन लगाए जाएंगे। जिले में अब तक 55 हजार के करीब लोगों को 63 हजार से ज्यादा डोज लगाए जा चुके हैं। 18+ के टीकाकरण के लिए काफी समय से लाेग इंतजार कर रहे हैं। 1 मई को जिले में 230 लोगों को टीका लगाने की योजना बनाई गई थी। लेकिन वैक्सीन नहीं होने से सरकार ने 5 तारीख से शुरुआत की तैयारी की। लेकिन अब खबर है कि 100 लोगों को ही टीका लगाया जाएगा।
ऑनलाइन रजिस्ट्रेशन जरूरी
कोरोना वैक्सीन लगवाने के लिए ऑनलाइन रजिस्ट्रेशन जरूरी है। रजिस्ट्रेशन cowin.gov.in पर किया जा सकता है। आपके मोबाइल पर ओटीपी आने के बाद नंबर रजिस्टर हो जाएगा। इसके बाद अपने क्षेत्र में उपलब्ध सेशन के हिसाब से वैक्सीनेशन के लिए रजिस्टर कर सकते हैं। एक मोबाइल नंबर से 4 आधार नंबर रजिस्टर हो सकते हैं, यानी चार लोगों का वैक्सीनेशन हो सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn